《徐叔度黄子初王仲愚同宿徐彦辅斋次韵》
明代·刘炳

草堂不厌客过临，清暑销尘带石林。溪静白鸥晴泛影，树幽黄鸟晚留音。

绮窗分榻帘阴转，银烛移樽漏滴深。向秀不堪邻笛感，墓亭秋思易伤心。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。